Rossiya tashqi ishlar vaziri Sergey Lavrovning bayonot berishicha, AQSh va Turkiyada Suriya bo‘yicha "B reja"sini amalga oshirib, Suriya prezidentini hokimiyatdan ag‘darishni istayotganlar talaygina. Lavrov Rossiya, Xitoy va Hindiston tashqi ishlar vazirlarining muzokaralaridan so‘ng, o‘tkazilgan matbuot anjumanida shunday fikrlari ilgari surgan. Uning aytishicha, garchi Vashingtonda, xususan davlat kotibi Jon Kerri bunday reja mavjudligini rad etgan bo‘lsada, shunday rejani o‘ylab ko‘rishni xohlayotganlar yo‘q emas. Turkiya esa, Suriya muammosiga harbiy yo‘l bilan aralashishga urinishlarini susaytirmayapti, degan Rossiya tashqi ishlar vaziri. U shuningdek, Rossiya Suriya bo‘yicha maxfiy muzokaralar o‘tkazayotgani xususidagi mish-mishlarni, Moskva obro‘siga putur yetkazish yo‘lidagi urinish deb baholadi.